DJ Video Loop telo (Ocean) - NYE Countdown ho Djs, Vjs, Nightclubs 2019
SKU: OCLoop3 Sokajy: Specials Products & More Alastair Packard level 5 | FreeFall University Spain
FFU Spain HomeSkydiving VideosAlastair Packard level 5
Next Video: Gwyn Llewelyn level 7
Previous Video: Alistair Packard level 7 Gemeente in poging tot moord! – Hervormend
In Lukas, is die preek in Nasaret Jesus se eerste. Dis sy intreepreek, Jesus se manifes. Hier verklaar Jesus waaroor Hy dit het: die genadejaar van God. Hy sê, nes God wat iets sê en dit gebeur, die Bybel gaan vandag in vervulling. Die koninkryk van God het gekom.
Lukas 4 verse 16 tot 30
29 Januarie 2017, NHKA Kampersrus
Skyfies: Gemeente in poging tot moord! en advertensies
Skyfie: Wat preek Jesus? Epifanie
Kom ons sing daarvan dat God ons Koning is en dat dit ons rustig maak dat God orals heerskappy voer.
Wanneer die magtigste heerser van almal die bewind oorneem, is daar by Hom geen verwyt of moedswilligheid jeens hulle wat Hom tot nou toe nog nie gesteun het nie. Hy tart nie sy teenstanders nie. Hy kyf en kibbel nie oor beuselagtighede nie. Hy dreig nie, Hy verdruk nie, Hy verwerp nie, Hy verjaag en vervreem niemand nie. Hy bou nie mure nie, Hy breek hulle af. Hy kondig juis vir hulle genade aan. Vir armes, gevangenes, blindes en verdruktes, het Hy deernis. Vreemd nè, dat Hy nie so gewild is soos ander magtige mense nie? God se koninkryk is van genade aanmekaargesit. En dit beteken nie dis lendelam nie. Alles behalwe.
Gesang 190 strofe 1 en 2, en Gesang 191 strofe 1 (die twee liedere het dieselfde melodie)
Skyfie: Gemeente in poging tot moord!
Kom ons nader God met vrymoedigheid in ons erediens met
Gesang 428 strofes 2 en 4.
Hoor die woorde van God die Seun wat nou, hier, uit ons en met louter genade ŉ gemeente en ŉ erediens skep:
Die koninkryk van God [het] inderdaad tot by julle gekom.
Kom ons laat ook van ons kant af die lied hoor waarop die hele skepping “Amen” in ŉ koor. Kom ons prys die Hemelvors op sy verhewe troon met
Skyfie: Die wil van God. Sit. Laat ons ons dan beywer. . .
In God se koninkryk geskied die wil van God. Uit die Bybel kom ons agter wat die wil van God is, en of ons God se wil uitgevoer het. Kom ons luister na wat Paulus in Romeine skryf oor hoe ŉ lewe in God se koninkryk behoort te lyk.
Die koninkryk van God is nie ‘n saak van eet en drink nie, maar van gehoorsaamheid aan God, vrede en vreugde, wat die Heilige Gees ons gee.
Wie op hierdie manier vir Christus dien, geniet die guns van God en die agting van die mense.
Laat ons ons dan beywer vir die dinge wat die onderlinge vrede en opbou bevorder.
Skyfie: Skulderkenning. Sit. Almal het afgedwaal. . .
Daar is onder ons min vrede en min tekens van opbou. Ons dien Christus nie met gehoorsaamheid nie. Ons staan skuldig teenoor God en medemens. Ons kan nie reken op die guns van God en die agting van mense nie. In Romeine 3 staan daar oor ons geskryf:
“Daar is nie een wat regverdig is nie, selfs nie een nie,
daar is nie een wat verstandig is nie; daar is nie een wat na die wil van God vra nie.
“Almal het afgedwaal, almal het ontaard. Daar is nie een wat goed doen nie, selfs nie een nie.”
Skyfie: Daar’s genade! Sit. Dit is ŉ gawe van God. . .
Maar ons sou ook nie die moed kon bymekaarskraap om voor God ons skuld te kom bely as ons nie geweet het dat sy heerskappy met genade werk nie. Ons leef in die genadejaar van die Here. Hoor wat sê Efesiërs 2 vers 8:
Julle is inderdaad uit genade gered, deur geloof. Hierdie redding kom nie uit julself nie; dit is ŉ gawe van God.
Skyfie: Geloofsbelydenis. Staan.
Kom ons staan op en bely ons geloof soos volg:
Kom ons loof die God wat oor ons regeer en alles in die skepping beheer. Kom ons sing
Gesang 472 strofes 1,2 en 3
Skyfie: Gemeente in poging tot moord! Lukas 4. . . Sit.
(Nuwe Testament, bladsy 83 van die 1983-vertaling in Afrikaans)
Skyfies: Lukas 4. . . Sit.
Vgl. Jes. 61:1-2; 58:6.
Ek sê vir julle die waarheid: Daar was baie weduwees in Israel in die tyd van Elia toe die hemel drie jaar en ses maande lank toegesluit was, sodat daar ‘n groot hongersnood in die hele land gekom het.
Tog is Elia nie na een van hulle toe gestuur nie, maar wel na ‘n weduwee in Sarfat in die gebied van Sidon.
Skyfies: Gemeente in poging tot moord!
Gesang 470 strofe 1. Ons sing dit twee keer, en in ŉ kanon, dié wat wil.
ŉ Manifes is ŉ stukkie papier waarop ŉ politieke party voor ŉ verkiesing jou belowe hulle gaan jou ryk maak, en na die verkiesing opfrommel en weggooi om hulle te wy aan die edeler taak om hulleself met jou geld te ryk te kry. Jou verteenwoordiger word ryk, en, wil hulle jou oortuig, dis net so goed as dat dit met jou beter gaan.
ŉ Intreepreek is ook ŉ manifes: die dominee vertel jou wat hy in sy bediening voorop stel.
Skyfie: Jesus se “manifes”
As Jesus in die sinagoge van Nasaret gaan sit om te preek, het Hy sy manifes in gedagte.
Hieroor gaan Ek, sê Hy.
So lyk die koninkryk van God.
Jesus was in Galilea gewild. En rondom sy tuisdorp, Nasaret. Hy is op ŉ staptoer van sinagoge tot sinagoge en op die Sabbatte kon jy Hom altyd iewers op ŉ kansel kry. Hy is nie ŉ dominee wat na een gemeente toe beroep word en daar bly nie. Sy preke was lekker om na te luister en die mense was vol lof.
Die gemeentes sit rustig agteroor, en is dit met Jesus roerend eens. Hy preek so mooi. Sy woorde sus.
Maar politieke partye is met propaganda beter as God. Hulle spandeer miljoene aan fopnuus. God nie. God se geld sorg vir armes en gevangenes, vir blindes en verdruktes, vir weduwees in Sarfat en melaatses in Sirië. Daarmee wen Hy nie stemme nie.
Daar is wel prikkelende gerugte van wonders, hoewel nog nie bevestig nie. . .
Skyfie: Die Heilige Gees is by Hom
Lukas is die enigste van die evangelieskrywers wat weer en weer sê Jesus en die Heilige Gees werk saam. Lukas sê die Heilige Gees gee gesag aan wat Jesus sê. Wat Jesus sê, kom van God af. Die Heilige Gees laat jou glo wat Jesus sê, is waar. En dis ook moontlik dat die Heilige Gees Jesus mag gee om uitsonderlike goed te doen wat bydra tot Jesus se vroeë roem.
Vandag se goeie nuus van God af, is goeie nuus vir armes en gevangenes, vir blindes en onderdruktes: God gaan hulle almal se lot verander. Dis God se jaar van genade, die lank verwagte jubeljaar!
Sjoe, dis mooi, dink die gemeente. Om te dink dié kêrel is net Josef, die skrynwerker hier onder in die dorp, se seun.
As Jesus die vrede wou bewaar, sou Hy daar Amen gesê en vir tee verdaag het. Maar nee. . .
Skyfie: Jesus vervul die Skrif
“Vandag,” sê Jesus, “is die Skrif vervul.” Hierdie teksvers, en eintlik die hele res van die Skrif sommer ook. Dis wat Ek hier maak. Wat Ek sê, is wat God sê. En God praat hier oor My.
Nou is daar die geritsel van ŉ slang in die gras. Hierdie knaap, hierdie seun van Josef Timmerman, het voor ons grootgeword mos? Hy’s seker nie ernstig nie? Hy kan tog seker nie bedoel dat met Hóm die Woord van God nou skielik in vervulling gaan nie?
Húlle snap die preek. Want onverbloemd in Jesus se preek is dit die implikasie: Ek ís die vervulling van hierdie Skrif. Daarom gaan dit vandag in vervulling: Ek is hier!
Agter sy mooi woorde sit ŉ angel.
Dalk, as die evangelie jou nog nie kwaad gehad het nie, het jy nog nie mooi verstaan wat dit sê nie. Want voor dit vir jou goeie nuus word, is dit erg ongemaklik en ontwrigtend. Dit vat jou lewe oor. Dit verklaar jy’s verkeerd en sê raak bekeerd. Wanneer laas was sulke kritiek lekker? Nog nooit! Ons steek ons kwaad wees vir die evangelie goed weg agter kwaad word vir die een wat dit preek. Baie mense los die kerk oor woede vir dominees en omdat hulle hulle vir lidmate vererg het. Baie mense soek kerke waar lekker ervarings hulle goed laat voel. Dalk moet ons meer waardering kry vir die kerke waar die evangelie mens ontstig, ontstel, kwaad maak, want die kanse is beter dat jy daar die waarheid hoor. Miskien moet ons op die uitkyk wees vir dominees wat kaalvuis die waarheid praat, en nie doekies omdraai nie. Dalk moet ons gemeentes wat stry, anders opsom: dis dalk daar waar die Gees werk om die evangelie af te lewer en bekering en hervorming begin. Maar dan moet die konflik gaan nie oor beuselagtighede nie, maar oor Christus en die implikasies van in Hom te glo.
Vir Jesus is die Nasaretgemeente daai sabbatdag so briesend kwaad, hulle kom uit die erediens uit om onmiddellik iets te gaan doen oor wat hulle in die erediens gehoor het. Min gemeentes raak so begeesterd na ŉ preek. Normaalweg sou mens hulle wou aanprys.
Hulle sien rooi. Hulle ruik bloed. Hulle gaan hierdie dominee met hulle kaal hande nekomdraai. Hulle storm met Hom na die krans toe om Hom daar te gaan afgooi. Die gemeente gaan moord pleeg.
Hulle dink as hulle die dominee kan stilkry, gaan die waarheid van wat Hy preek, ook weggaan. Daar lê die knoop: Met die Heilige Gees agter sy preek, kom hierdie verkondiging van God af. En vir God maak jy nie stil nie. En Jesus – dit het Jesus in die preek onthul – Jesus is self God!
Die vraag is seker: hoe weet mens dis waar? Hoe weet mens dit ís wat God sê? Hoe onderskei jy tussen ŉ dominee wat lieg en die nuwe klank van goeie nuus oor genade wat van God af kom? Dit lyk of Jesus ons presies dieselfde antwoord gee as wat Hy die duiwel gegee het. Gaan lees jou Bybel. Gaan luister na God soos Ek maak: gaan lees sy Woord.
En dit doen Jesus daai dag in Nasaret se kerk. Hy lees Jesaja 61.
Skyfies: God praat hier oor My: Jesaja 61
Skyfies: God praat hier oor My: Jesaja 58
En Jesaja 58:
Is die vas wat Ek wil hê, nie dít nie: om dié wat onregverdig gevange gehou word, te bevry, om die juk wat op mense druk, af te haal, om verdruktes vry te maak, om elke juk te breek?
Dit staan nie net op papirus nie. Dis wat nou gaan gebeur, preek Jesus.
Dis wat Ek gaan doen. Ek en God saam. Ek mag. Ek kan. Ek en God is een.
As jy kwaad word oor wat die Woord sê, as ons kwaad word as die Woord waar word, is die woede die probleem, en nie die Woord nie.
Jesus weet wat kom. Hy weet dit onder die preek al. Geneesheer, genees jouself, sal julle vir My sê. Julle dink Ek skryf Myself te hoog aan. Ek hou my groot. Julle wil hê Ek moet My met wonders bewys, soos in Kapernaum. Maar julle weet mos hoe dit met profete gaan: hulle eie mense glo hulle nie.
Jesus van Nasaret, die gevierde prediker en wonderwerker, se goeie reputasie hou nie lank in sy tuisdorp nie. Hulle is nie vreeslik beïndruk nie. Sommer hier, met die eerste preek al waarvan Lukas ons vertel – maar dalk vertel hy ons van dié geval omdat dit die tipiese reaksie was wat Jesus van nou af orals gekry het – verwerp die gemeente met weersin sy preek en soek hulle die bloed van die astrante klein rammetjie uitnek wat blatant beweer Hy is God wat die Woord laat werklik word.
Hulle neem erg aanstoot, nie aan die blye boodskap nie – want dis mooi – maar aan Jesus en die Jesustoep, oor hoe Jesus die Woord van God toepas. Die onderliggende agterdog is oor wie Hy beweer Hy is. As Hy dit dan onder hulle neus kom vryf dat hulle voorsate die grootste van die Ou Testament profete, Elia en Elisa, geminag het (Hy stel Hom mos nou gelyk aan die grootstes; lekker verwaand), en dan beweer dis wat hulle nou met Hom ook doen, loop hulle geduld met Hom uit.
Die laaste strooi is sy skaars verskuilde dreigement dat God die goeie nuus elders heen kan vat as net Israel. God het Elia na ŉ weduwee in Sarfat toe gevat, en Elisa na Naäman toe, ŉ melaatse Siriër, met verbygaan van Israel se baie melaatses en arm weduwees.
Die toepassing is duidelik: aanvaar My of Ek vat God vir die heidene. Hierdie is julle laaste kans.
Daar is pandemonium in die erediens.
Wie dink Hy is Hy, hierdie snotkop uit die onderdorp?
Skyfie: Gemeente in (tweede) poging tot moord!
Wat nou volg is die eerste – nee, die tweede – poging tot moord op Jesus van Nasaret. Onthou die kindermoord toe Jesus twee was! Hierdie is nie ŉ sluipmoord nie, dié kom later, die derde keer. Geheimhouding is nie nou nodig nie, want ons is almal saam oortuig Hy moet dood. ŉ Boendoehof is goed genoeg. So oortuig is die gemeente hulle het reg, dat dit ŉ openbare teregstelling regverdig. Hulle voeg die daad by die woord. En byna-byna oorleef Jesus nie sy eerste erediens nie. Die kansel is gevaarlik. Hierdie keer red God Hom van die dood. Daar gebeur toe wel ŉ wonder in Nasaret, hulle weet dit net nie: God help Jesus ontsnap.
Hy gru hulle. Hulle gril vir Hom. Hulle verag Hom. Hy sou, benewens ŉ fopgod, nog van ŉ vraat en ŉ wynsuiper verdink word, iemand wat by straatvroue kuier en by tollenaars oorbly en Fariseërs vloek. Nie die soort dominee wat hier by ons sou aard nie?
Maar God gril nie vir armes en gevangenes, vir blindes of verdruktes nie, vir gewone mense soos ons wat in sonde geval en bly lê het nie. Vir hulle is juis die genade van sy koninkryk bedoel.
Skyfies: Waar staan jy met hierdie Jesus?
Dis Jubeljaar, God se Genadejaar. Dis hoe genade lyk die dag as God dit kom doen. Israel word vry. Israel se swakstes en slegstes, die uitvaagsels, die randeiers en die uitgeworpenes, die verwaarloosdes, die patete en die kriminele – kom ons noem dit nou maar op die naam: die sondaars – kom heel in die koninkryk van God aan. Met eer nogal. God het hulle raakgesien, en hulle jammer gekry. God maak plek in sy koninkryk vir die mense wat nie vandag in die kerk sit nie. Maar Israel is oor die ontwrigting wat hierdie vryheid bring, en vir die God wat met genade regeer, so die duiwel in dat hulle kan slange vang.
Met dié dat ons vir oulaas praat oor Epifanie, oor hoe God in Jesus van Nasaret verskyn, moet ons vandag hoor: Hy was nie toe vir die mense aanvaarbaar nie, nie vir die goeies nie, nie na hulle gesnap het waaroor Hy dit het nie. En moontlik, eintlik waarskynlik, gaan ons ook nie van Hom hou nie. Daar’s ŉ baie goeie kans ons goeie voornemens met Hom gaan nie hou nie.
Nes jy verstaan wat Hy van jou wil hê, gaan jy jou vererg.
Nes jy agterkom dat Hy jou oor dieselfde kam skeer as mense wat dit nie verdien nie, gaan jy vra: Nou wat maak ek dan nog hier?
Gelowiges het hulle destyds opgeruk. Hulle wou moord pleeg. Trouens, hulle het. Die derde keer was hulle toe ook suksesvol.
Jesus het die sondaars bly gemaak, nie die goeies nie.
Dis die lastige ding wat Jesus doen: leer ken jy Hom, moet jy vroeër of later besluit waar staan jy met Hom.
Gesang 588 strofe 3
Skyfies: Lukas 13. . .
Skyfies: Lukas 17. . .
Gesang 301 strofes 3 en 4
Posted on 29 January 2017 12 February 2017 Posted in Eredienste, Gedink oor God, HervormdTagged Elia en Elisa, Epifanie, genadejaar van God, Hennie la Grange, Hervormend, Jesus preek in Nasaret, Jesus se intreepreek, kansels is gevaarlik, kwaad vir die kerk?, kwaad vir God?, Lukas 4, moord, preek, Waar staan ons met Jesus?
Onderonsie met die duiwel